**Podmienky pre zaistenie bezpečnosti a ochrany zdravia pri práci, ochrany pred požiarmi a vstupného režimu osôb a vozidiel**

**Objednávateľ: Letové prevádzkové služby Slovenskej republiky, štátny podnik,**

**(v skratke „LPS SR, š.p.)**

Ivanská cesta 93

823 07 Bratislava 216

**Poskytovateľ:** .................................

.................................

.................................

zástupca poskytovateľa: ................................. (meno a pracovná pozícia)

# Úvodné ustanovenie

1. Poskytovateľ zodpovedá za plnenie úloh ochrany pred požiarmi a bezpečnosti a ochrany zdravia pri práci v celom rozsahu za svojich zamestnancov ako aj za pracoviská, na ktorých bude vykonávať svoju činnosť u objednávateľa a zároveň zodpovedá objednávateľovi za plnenie ďalej uvedených podmienok svojimi zamestnancami a osobami, ktoré sa s jeho vedomím zdržiavajú alebo vykonávajú činnosť v  priestoroch objednávateľa.

# Bezpečnosť a ochrana zdravia pri práci A Ochrana pred požiarmi

1. Poskytovateľ je povinný zabezpečovať a dodržiavať predpisy o bezpečnosti a ochrane zdravia pri práci. Je zodpovedný za úrazy a škody, ktoré vzniknú porušením alebo zanedbaním všeobecne záväzných právnych predpisov, noriem, určených prepisov objednávateľa alebo zmluvných dojednaní.
2. Poskytovateľ je povinný dodržiavať pokyny objednávateľa v oblasti bezpečnosti a ochrane zdravia pri práci (ďalej BOZP) a ochrany pred požiarmi (ďalej OPP). V prípade zistenia porušovania predpisov a zásad BOZP a OPP zamestnancami a/alebo inými osobami konajúcimi pre poskytovateľa, je tento povinný urobiť nápravu podľa pokynov objednávateľa, vrátane rešpektovania zákazov práce, či vykázania porušovateľov. Týmto nie sú dotknuté oprávnenia orgánov štátneho odborného dozoru a ostatných kontrolných orgánov v tejto oblasti dané všeobecne záväznými právnymi predpismi.
3. Pre poskytovateľa platia tieto základné bezpečnostné pokyny:
4. Poskytovateľ je povinný vykonať opatrenia na zaistenie bezpečnosti a ochrany zdravia pri práci so zreteľom na všetky okolnosti činností, ktoré poskytovateľ alebo jeho zamestnanci a/alebo iné osoby konajúce pre poskytovateľa vykonávajú a to najmä zabezpečiť, aby stroje, zariadenia, materiály, nástroje a pracovné postupy neohrozovali bezpečnosť a zdravie pri práci vlastných zamestnancov, zamestnancov objednávateľa, ako aj ostatných osôb, ktoré sa zdržiavajú v  priestoroch objednávateľa alebo v ich blízkosti.
5. Poskytovateľ je v prípade zistenia ohrozenia bezpečnosti a zdravia osôb povinný informovať o takomto ohrození objednávateľa a pokiaľ je takéto ohrozenie spôsobené okolnosťami súvisiacimi s činnosťou poskytovateľa, zabezpečiť odstránenie takého ohrozenia na vlastné náklady. V ostatných prípadoch je povinný takéto ohrozenie odstrániť objednávateľ na vlastné náklady a poskytovateľ je v miere nevyhnutnej na odstránenie takého ohrozenia povinný mu poskytnúť súčinnosť.
6. Poskytovateľ je povinný zabezpečiť pre svojich zamestnancov a/alebo iné osoby konajúce pre poskytovateľa a zdržiavajúce sa v priestoroch objednávateľa s jeho súhlasom poučenie, školenie, preškolenie a oboznámenie s predpismi, pokynmi a pravidlami na zaistenie bezpečnosti a ochrany zdravia pri práci v rozsahu požadovanom platnými všeobecne záväznými právnymi predpismi.
7. Zamestnanci poskytovateľa a/alebo iné osoby konajúce pre poskytovateľa sú povinní používať pri práci stanovené osobné ochranné prostriedky a pomôcky. Poskytovateľ je povinný zabezpečiť pre svojich zamestnancov osobné ochranné pracovné prostriedky a pomôcky, a taktiež vyžadovať a kontrolovať ich používanie. Poskytovateľ je tiež povinný zabezpečiť ochranu zamestnancov objednávateľa, ak vykonáva činnosti, ktoré by mohli ohroziť ich bezpečnosť alebo zdravie.
8. Ak budú poskytovateľom vykonávané práce, ktoré by mohli zasiahnuť do prevádzky objednávateľa, je poskytovateľ povinný vopred oznámiť objednávateľovi informáciu o rozsahu práce a miesto výkonu tejto práce. Ak objednávateľ bude súhlasiť s výkonom takýchto prác je poskytovateľ povinný sa dohodnúť na podmienkach na zaistenie BOZP a OPP svojich zamestnancov ako aj zamestnancov objednávateľa. Cieľom je zaistiť bezpečnosť zamestnancov poskytovateľa i objednávateľa.
9. Zamestnanci poskytovateľa a/alebo iné osoby konajúce pre poskytovateľa ako aj osoby, zdržujúce sa s vedomím poskytovateľa na pracoviskách objednávateľa zodpovedajú za poriadok a čistotu v priestoroch objednávateľa, v ktorých vykonávajú pracovné alebo obdobné činnosti pre poskytovateľa ako aj cez ktoré prechádzajú.
10. Zamestnanci poskytovateľa a/alebo iné osoby konajúce pre poskytovateľa a osoby zdržujúce sa s jeho vedomím na pracoviskách objednávateľa sa môžu zdržiavať len na určených pracoviskách a v prevádzkach či priestoroch objednávateľa, kde plnia svoje pracovné povinnosti a kde boli poučení o BOZP, možnostiach vzniku úrazu a OPP. Pri vstupe na tieto pracoviská, do sociálnych zariadení a pod. môžu používať len komunikácie, ktoré sú na tento účel určené. Vstupovať do ostatných priestorov objednávateľa alebo zdržiavať sa v týchto priestoroch môžu len s predchádzajúcim súhlasom objednávateľa a sprevádzaní určeným oprávneným zamestnancom objednávateľa.
11. Vodiči dopravných prostriedkov poskytovateľa, ktorí zaisťujú dopravu v priestoroch objednávateľa, sú okrem platných všeobecne záväzných predpisov povinní rešpektovať tiež vnútorné značenia a pravidlá prevádzky na komunikáciách objednávateľa a v prípade pohybu v areáli letiska aj predpisy, smernice a pokyny, platné pre areál letiska.
12. V prípade potreby prechodného vytvorenia skládky alebo drobného ukladania stavebného a podobného materiálu môže poskytovateľ tieto vytvoriť len v priestoroch a na miestach, ktoré k tomu budú určené určeným zamestnancom objednávateľa, a to v súlade s príslušnými ustanoveniami platných všeobecne záväzných právnych predpisov a noriem.
13. Poskytovateľ nesmie bez predchádzajúceho písomného súhlasu objednávateľa skladovať látky, tovar alebo materiál, pre ktorého dopravu, skladovanie a manipuláciu platia osobitné predpisy. Jedná sa hlavne o výbušniny, zbrane a strelivo, jedy a podobné látky, horľaviny, látky ohrozujúce život alebo zdravie osôb alebo ohrozujúce životné prostredie a pod. O prípadnom skladovaní takýchto látok musí byť medzi objednávateľom a poskytovateľom vopred uzavretá písomná dohoda, ktorá musí obsahovať všetky podmienky stanovené v platných všeobecne záväzných predpisoch, osobitných predpisoch a normách, ako aj predpisoch a smerniciach objednávateľa. Poskytovateľ je povinný dodržiavať a zabezpečovať po celý čas pracovných činností u objednávateľa pri skladovaní, ukladaní, pri manipulácii a používaní horľavých látok a horenie podporujúcich látok, chemických látok, jedov a pod. požiadavky  OPP a BOZP ustanovené v platných všeobecne záväzných právnych predpisoch. Taktiež je povinný predložiť objednávateľovi doklad o vlastnostiach používaných látok na jeho požiadanie (napr. karty bezpečnostných údajov a pod.). Súčasťou písomnej dohody musia byť aj vyjadrenia dotknutých orgánov štátnej správy a orgánov štátneho odborného dozoru pre príslušnú oblasť. Tieto vyjadrenia a stanoviská vopred obstaráva a na vlastné náklady zabezpečuje poskytovateľ.
14. Poskytovateľ je povinný dodržiavať ustanovenia platných všeobecne záväzných právnych predpisov BOZP o evidencii, registrácii a nahlasovaní pracovných úrazov ako aj celý určený postup pri pracovnom úraze.
15. Ak by poskytovateľ vykonával stavebné činnosti je povinný si zabezpečiť koordinátora BOZP na vlastné náklady.
16. Poskytovateľ zabezpečí, aby všetky používané pracovné prostriedky a zariadenia boli kontrolované v určených lehotách a bez nedostatkov. Osoby, ktoré ich budú používať musia byť preukázateľne oboznámené s pokynmi od ich výrobcu. Poskytovateľ je povinný tieto skutočnosti na požiadanie preukázať objednávateľovi.
17. Poskytovateľ je povinný preukázateľne vykonávať kontroly dodržiavania požiadaviek BOZP a OPP na jemu zverených pracoviskách, priestoroch, zariadeniach a na miestach, kde vykonáva svoju činnosť, a vyžadovať plnenie povinností v oblasti BOZP a OPP od svojich zamestnancov, dodávateľov, osôb, ktoré sa s vedomím poskytovateľa zdržujú na týchto pracoviskách.
18. Poskytovateľ zodpovedá za zabezpečenie povinností vyplývajúcich z predpisov o OPP, je povinný plniť z nich vyplývajúce príkazy, zákazy a pokyny a to svojimi zamestnancami, ako aj osobami, ktoré sa s jeho vedomím zdržiavajú alebo vykonávajú činnosti v priestoroch objednávateľa a je povinný vykonávať pravidelnú kontrolu ich plnenia. Objednávateľ je oprávnený vykonávať kontroly dodržiavania predpisov o OPP a BOZP v priestoroch a na pracoviskách, kde vykonávajú činnosť alebo sa zdržujú zamestnanci alebo ďalšie osoby poskytovateľa. V prípade podozrenia zo vzniku požiaru môže objednávateľ vykonať mimoriadnu protipožiarnu prehliadku týchto priestorov aj bez prítomnosti zástupcu poskytovateľa. Poskytovateľ je povinný poskytnúť pri vykonávaní kontrol plnú súčinnosť zamestnancom a v mimopracovnom čase osobám SBS objednávateľa. Týmto nie sú dotknuté oprávnenia orgánov vykonávajúcich štátny požiarny dozor vykonávať kontroly v zmysle platných všeobecne záväzných právnych predpisov.
19. Poskytovateľ zodpovedá v celom rozsahu za škody, ktoré vzniknú nedodržaním požiadaviek všeobecne záväzných právnych predpisov, noriem a ustanovení tejto zmluvy o OPP a BOZP alebo, ktoré vzniknú poskytovateľovou činnosťou, nečinnosťou alebo nedbanlivosťou.
20. Poskytovateľ nesmie bez písomného súhlasu objednávateľa inštalovať alebo používať v  priestoroch objednávateľa technické alebo technologické stroje, prístroje a zariadenia, vrátane ručného prenosného zariadenia, predlžovacie šnúry a drobné elektrické spotrebiče a zariadenia (ďalej zariadenie), ktoré by mohli preťažiť sieť a spôsobiť poruchu alebo požiar na zariadení alebo elektrických rozvodoch. Všetky technické a technologické zariadenia vrátane vyhradených technických zariadení (ďalej zariadenia) môže poskytovateľ pripojiť a používať len pri dodržaní nasledujúcich podmienok:
21. Poskytovateľ písomne požiada prostredníctvom určeného zamestnanca objednávateľa o pripojenie elektrických zariadení do siete v časovom predstihu minimálne 3 týždne, pričom žiadosť musí obsahovať druh zariadenia, technické parametre výrobku, návod na požitie, príkon elektrického spotrebiča podľa údaja na štítku a označenie, resp. popis miestností a priestorov, v ktorých má byť zariadenie inštalované, prípadne ďalšie požiadavky spojené s jeho prevádzkou.
22. Poskytovateľ bude pripájať do elektrickej siete objednávateľa len tie elektrické spotrebiče a zariadenia, ktoré mu objednávateľ písomne odsúhlasil a len na miestach pripojenia, ktoré mu objednávateľ určil pri dodržaní všetkých podmienok a obmedzení uvedených v súhlase s pripojením elektrických spotrebičov a zariadení poskytovateľa do elektrickej siete objednávateľa.
23. Povolené elektrické spotrebiče a zariadenia môže poskytovateľ používať len v stanovenom pracovnom čase. Poskytovateľ musí určiť zodpovednú osobu a zabezpečiť vypnutie elektrických zariadení v mimopracovnom čase alebo v čase neprítomnosti osôb v priestore objednávateľa; vypínanie sa netýka spotrebičov a zariadení, u ktorých je schválená alebo obvyklá trvalá prevádzka pri dodržaní bezpečnostných predpisov a pokynov výrobcu, ak takúto prevádzku výrobca umožnil.
24. V priestoroch objednávateľa budú používané len zariadenia, ktoré majú platný doklad o uvádzaní na trh napr. vyhlásenie o parametroch, certifikát, resp. osvedčenie o zhode výrobku, osvedčenie o výrobku podľa požiadaviek platných všeobecne záväzných právnych predpisov.
25. Pri inštalovaní, umiestnení a zabezpečení zariadení budú dodržané všetky platné všeobecne záväzné predpisy, technické normy a pokyny výrobcu.
26. Súčet príkonu elektrických zariadení a spotrebičov pripojených na jednotlivé obvody elektrickej siete v objekte nepresiahne predpísané hodnoty zaťaženia elektrickej siete podľa príslušných predpisov a noriem.
27. Výnimočne je možné pripojiť elektrický spotrebič a zariadenie poskytovateľa do elektrickej inštalácie objednávateľa na základe ústneho súhlasu určeného zamestnanca objednávateľa aj bez predchádzajúceho písomného súhlasu z dôvodu bezprostrednej likvidácie havárie alebo nevyhnutnej likvidácie jej následkov.
28. Poskytovateľ je povinný zabezpečiť vykonávanie pravidelnej kontroly stavu všetkých technických a technologických zariadení vrátane vyhradených technických zariadení z hľadiska OPP a BOZP, ktoré sú v jeho vlastníctve a užívaní v priestoroch objednávateľa. Táto povinnosť sa týka všetkých aj prenosných a obdobných elektrických, plynových, tlakových a iných zariadení. Poskytovateľ je povinný na požiadanie predložiť písomný doklad o vykonaných kontrolách a odborných prehliadkach a skúškach uvedených zariadení. Poskytovateľ nesmie bez predchádzajúceho súhlasu určeného zamestnanca objednávateľa zasahovať žiadnym spôsobom do prevádzky uvedených zariadení a najmä zariadení objednávateľa.
29. Poskytovateľ je povinný vykonať podľa predpisov o OPP opatrenia na zabezpečenie OPP na miestach so zvýšeným nebezpečenstvom vzniku požiaru, pri činnostiach spojených so zvýšeným nebezpečenstvom vzniku požiaru. O takýchto činnostiach je povinný informovať objednávateľa, ako aj osoby, ktorých by sa takáto činnosť dotýkala, v dostatočnom predstihu (minimálne 24 hodín vopred Činnosti so zvýšeným nebezpečenstvom vzniku požiaru musí vždy vopred oznamovať  objednávateľovi resp. určeným zamestnancom objednávateľa (referátu BOZP OPP minimálne 24 hodín vopred). Poskytovateľ zodpovedá v celom rozsahu za zabezpečenie všetkých požiadaviek pri činnostiach spojených so zvýšeným nebezpečenstvom vzniku požiaru podľa platných všeobecne záväzných právnych predpisov o OPP a je povinný zabezpečiť aj ďalšie požiadavky určené objednávateľom. V prípade zistenia nedostatkov pri vykonávaní činností so zvýšeným nebezpečenstvom vzniku požiaru určenými zamestnancami objednávateľa, majú títo právo túto činnosť okamžite ukončiť a vyzvať zhotoviteľa na zmenu technologického postupu, príp. odstránenie nedostatkov. Poskytovateľ až po zabezpečení týchto opatrení odsúhlasených objednávateľom, môže v ďalšej činnosti pokračovať.
30. Poskytovateľ je povinný oboznámiť svojich zamestnancov a osoby, zdržiavajúce sa v  priestoroch objednávateľa s vedomím poskytovateľa, o spôsobe a mieste oznámenia požiaru ako aj spôsobe postupu pri požiari podľa požiarnych poplachových smerníc.
31. Poskytovateľ je povinný ihneď oznámiť každý požiar objednávateľovi, ktorý vznikol v priestoroch objednávateľa a následne písomne oznámiť bezodkladne (do 3 pracovných dní) aj údaje o príčine vzniku požiaru, správu o výsledkoch vykonaných rozborov a o vykonaných opatreniach na úseku ochrany pred požiarmi.
32. Poskytovateľ je povinný zabezpečiť plnenie ustanovených povinností a určených úloh na úseku OPP a BOZP osobami, ktoré majú požadovanú odbornú spôsobilosť, preškolenie alebo osobitné oprávnenie.
33. Poskytovateľ nesmie zakladať oheň, ani spaľovať horľavé látky v priestoroch objednávateľa ani v ich blízkosti; nesmie používať požiarne zariadenia, vecné prostriedky na ochranu pred požiarmi, na ktoré nebolo vydané vyhlásenie o parametroch, certifikát, ak sa tieto doklady podľa osobitných predpisov vyžadujú a tiež na činnosti, na ktoré nie sú určené alebo spôsobom, ktorý ich môže porušiť alebo viesť k ich neakcieschopnosti.
34. Poskytovateľ je povinný vopred zabezpečiť účasť na školení a oboznámení všetkých svojich zamestnancov a osôb, ktoré sa budú zdržovať s jeho vedomím na pracoviskách objednávateľa. Poskytovateľ zabezpečí, aby osoby a zamestnanci, ktorí toto školenie a oboznámenie o OPP a BOZP neabsolvovali, nemali prístup do priestorov objednávateľa.

# Režim vstupu Zamestnacov POSKYTOVAteľa a/ alebo  iných osôb konajúcich pre POSKYTOVAteľa do vyhradených Bezpečnostných priestorov a neverejných priestorov letiska

1. Vstup zamestnancov poskytovateľa a/alebo iných osôb konajúcich pre poskytovateľa do vyhradených bezpečnostných priestorov a neverejných priestorov letiska (ďalej len areálu letiska) je možný za týchto podmienok:
2. zamestnanci poskytovateľa a/alebo iné osoby konajúce pre poskytovateľa vstupujú do areálu letiska na základe dočasného povolenia na vstup (identifikačný prvok pre externých zamestnancov), vydaného prevádzkovateľom letiska, vždy len v sprievode určeného zamestnanca objednávateľa,
3. dočasné povolenia na vstup sa vybavujú prostredníctvom určeného zamestnanca objednávateľa a schvaľujú sa prevádzkovateľom letiska,
4. zamestnanci poskytovateľa a/alebo iné osoby konajúce pre poskytovateľa sú povinní absolvovať poučenie o ustanoveniach organizačnej normy letiska vzťahujúcej sa k vstupnému režimu letiska a postupu na vydávanie oprávnení k vstupu osôb, vjazdu motorových vozidiel a mobilnej techniky do areálu letiska, ktoré je vykonané sprevádzajúcim zamestnanca objednávateľa,
5. zamestnanci poskytovateľa a/alebo iné osoby konajúce pre poskytovateľa sú povinní podrobiť sa osobnej detekčnej kontrole a detekčnej kontrole vnášaných vecí pri vstupe do vyhradených bezpečnostných priestorov letiska podľa požiadaviek osôb vykonávajúcich kontrolu,
6. zamestnanci poskytovateľa a/alebo iné osoby konajúce pre poskytovateľa vstupujúci a pohybujúci sa v areáli letiska, sú povinní dodržiavať príkazy a pokyny sprevádzajúceho zamestnanca objednávateľa, ako aj prevádzkovateľa letiska a na požiadanie preukázať jeho zástupcom svoju totožnosť,
7. po vstupe do areálu letiska sa zamestnanci poskytovateľa a/alebo iné osoby konajúce pre poskytovateľa nesmú vzďaľovať od sprevádzajúceho zamestnanca objednávateľa,
8. je zakázané pohybovať sa mimo určených priestorov, najmä po plochách pre pohyb leteckej a zvláštnej techniky.
9. poskytovateľ je povinný zabezpečiť, aby:

* boli bezodkladne odobraté dočasné povolenia na vstup jeho zamestnancom pri skončení pracovnoprávneho vzťahu alebo dodávateľského zmluvného vzťahu s objednávateľom a následne boli vrátené určenému zamestnancovi objednávateľa,
* boli včas vydavateľovi dočasného povolenia na vstup oznámené všetky skutočnosti, ktoré majú vplyv na pôvodné vstupné povolenie, najmä pokiaľ ide o účel, platnosť a priestor vstupu a pohybu,

1. pre zamestnancov poskytovateľa a/alebo iné osoby konajúce pre poskytovateľa platí prísny zákaz vnášania zakázaných predmetov do vyhradených bezpečnostných priestorov letiska s výnimkou zakázaných predmetov nevyhnutných pre výkon prác stanovených touto zmluvou a v rozsahu povolení sprevádzajúceho zamestnanca objednávateľa a to len na základe dočasného povolenia na vnesenie zakázaných predmetov vydaného prevádzkovateľom letiska. Povolenie na vnesenie zakázaných predmetov sa vyznačuje na dočasnom povolení na vstup,
2. dočasné povolenie na vnesenie zakázaných predmetov sa vybavuje prostredníctvom určeného zamestnanca objednávateľa a schvaľuje sa prevádzkovateľom letiska,
3. v prípade vydania povolenia na vnesenie zakázaných predmetov sú zamestnanci poskytovateľa a/alebo iné osoby konajúce pre poskytovateľa povinní absolvovať poučenie o pravidlách vzťahujúcich sa na zakázané predmety vo väzbe k areálu letiska, ktoré je vykonané sprevádzajúcim zamestnancom objednávateľa.

# Režim vstupu zamestnancov POSKYTOVAteľa a/alebo iných osôb konajúcich pre POSKYTOVAteľa do priestorov objednávateľa

1. Vstup zamestnancov poskytovateľa a/alebo iných osôb konajúcich pre poskytovateľa do priestorov objednávateľa je možný za týchto podmienok:
2. pred začiatkom prác je poskytovateľ povinný poskytnúť určenému zamestnancovi objednávateľa alebo sprevádzajúcemu zamestnancovi objednávateľa nasledovné údaje:

* termín začatia prác,
* predpokladaný termín ukončenia prác,
* menný zoznam zamestnancov poskytovateľa a/alebo iných osôb konajúcich pre poskytovateľa,

1. zamestnanci poskytovateľa a/alebo iné osoby konajúce pre poskytovateľa vstupujú do priestorov objednávateľa vždy len v sprievode určeného zamestnanca objednávateľa,
2. zamestnanci poskytovateľa a/alebo iné osoby konajúce pre poskytovateľa vstupujúci do priestorov objednávateľa, sú povinní dodržiavať príkazy a pokyny sprevádzajúceho zamestnanca objednávateľa, ako aj zamestnanca súkromnej bezpečnostnej služby (ďalej len SBS) a na požiadanie preukázať pri vstupe zamestnancovi SBS svoju totožnosť,
3. zamestnanci poskytovateľa a/alebo iné osoby konajúce pre poskytovateľa sú povinní absolvovať poučenie o režime vstupu do priestorov objednávateľa, ktoré je vykonané sprevádzajúcim zamestnancom objednávateľa,
4. zamestnanci poskytovateľa a/alebo iné osoby konajúce pre poskytovateľa sú povinní podrobiť sa osobnej detekčnej kontrole a detekčnej kontrole vnášaných vecí pri vstupe do vyhradených bezpečnostných priestorov objednávateľa podľa požiadaviek osôb vykonávajúcich kontrolu,
5. pre zamestnancov poskytovateľa a/alebo iné osoby konajúce pre poskytovateľa platí prísny zákaz vnášania zakázaných predmetov do vyhradených bezpečnostných priestorov objednávateľa s výnimkou zakázaných predmetov nevyhnutných pre výkon prác stanovených touto zmluvou,
6. po vstupe do priestorov objednávateľa sa zamestnanci poskytovateľa a/alebo iné osoby konajúce pre poskytovateľa nesmú vzďaľovať od sprevádzajúceho zamestnanca objednávateľa bez jeho súhlasu,
7. je zakázané pohybovať sa mimo určených priestorov výkonu práce vyplývajúcich zo zmluvy,
8. do vyhradených bezpečnostných priestorov objednávateľa vstupujú zamestnanci poskytovateľa a/alebo iné osoby konajúce pre poskytovateľa na základe dočasného povolenia vstupu (návštevný identifikačný prvok),
9. dočasné povolenia vstupu sa vybavujú prostredníctvom určeného zamestnanca objednávateľa, schvaľujú sa zodpovedným zamestnancom LPS SR, š. p. a fyzicky vydávajú zamestnancami SBS.

# Všeobecné pravidlá režimu vstupu zamestnancov POSKYTOVAteľa a/alebo iných osôb konajúcich pre POSKYTOVAteľa

1. Poskytovateľ zodpovedá za všetky škody, ktoré vzniknú neoprávneným použitím alebo zneužitím dočasných povolení na vstup jeho zamestnancami a/alebo inými osobami konajúcimi pre neho, ako aj za škody, ktoré vzniknú osobám alebo na majetku objednávateľa alebo prevádzkovateľovi letiska alebo ostatným osobám alebo firmám v priestoroch objednávateľa alebo v priestore areálu letiska v dôsledku neoprávneného vstupu svojich zamestnancov a/alebo osôb pre neho konajúcich,
2. držiteľ dočasného povolenia na vstup je zodpovedný za jeho ochranu pred odcudzením, zneužitím, stratou alebo poškodením,
3. stratu alebo odcudzenie dočasného povolenia na vstup je držiteľ bezodkladne povinný oznámiť sprevádzajúcemu zamestnancovi objednávateľa alebo v prípade dočasného povolenia na vstup do areálu letiska aj prevádzkovateľovi letiska,
4. v priestoroch objednávateľa a v areáloch letísk je zakázané fotografovanie a vytváranie audio alebo video záznamov, vrátane použitia iných technických prostriedkov na tento účel,
5. zamestnanci poskytovateľa a/alebo iné osoby konajúce pre poskytovateľa sú povinní zachovávať mlčanlivosť o skutočnostiach súvisiacich s bezpečnostnou ochranou objednávateľa alebo letiska.

# Pravidlá vjazdu a pohybu vozidiel POSKYTOVAteľa v PRIESTOROCH LETISKA a v priestoroch objednávateľa

1. Vjazd vozidiel poskytovateľa do areálu letiska je možný len na povolenie vydávané prevádzkovateľom letiska podľa osobitných predpisov, povolenia na vjazd vozidiel sa vybavujú prostredníctvom určeného zamestnanca objednávateľa a schvaľujú sa prevádzkovateľom letiska, parkovanie v areáli letiska je za úhradu v zmysle cenníka prevádzkovateľa letiska,
2. vjazd a parkovanie vozidiel poskytovateľa v objektoch objednávateľa je možné len z dôvodu vyloženia/naloženia tovaru alebo výkonu práce vyžadujúcej si parkovanie motorového vozidla na parkovisku objednávateľa, a to len počas výkonu prác súvisiacich zo zmluvou,
3. na vjazd vozidiel do vyhradených bezpečnostných priestorov objednávateľa je potrebné povolenie na vjazd, ktoré sa vybavuje prostredníctvom určeného zamestnanca objednávateľa, schvaľuje sa zodpovedným zamestnancom LPS SR, š. p.
4. V priestoroch objednávateľa sú vodiči povinní:

* dodržiavať ustanovenia pravidiel cestnej premávky v zmysle zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, ustanovenia miestnych dopravných prevádzkových poriadkov a stanovené obmedzenie rýchlosti,
* venovať zvlášť zvýšenú pozornosť pohybu chodcov v areáli a na komunikáciách,
* parkovať a stáť s motorovým vozidlom len na určených parkovacích miestach v rozsahu plochy parkovacieho miesta,
* pohybovať sa s vozidlom len po určených komunikáciách.

V Bratislave, dňa .....................

Za poskytovateľa: